ઉલ્લેખનીય છે કે, કેરળમાં ચોમાસુ બેસી ગયા બાદ હવામાન વિભાગે આગાહી કરી હતી કે, ગુજરાતમાં પણ બે-ત્રણ દિવસ વહેલુ ચોમાસુ બેસશે. હવામાન વિભાગની આગાહી પ્રમાણે 15 જૂન પહેલા ગુજરાતમાં ચોમાસુ આવી જશે. પરંતુ રાજ્યમાં સૌરાષ્ટ્ર પંથક તથા દક્ષિણ ગુજરાતમાં અત્યારથી વરસાદી માહોલ સર્જાઈ જતા. સમગ્ર રાજ્યમાં ગરમીનું પ્રમાણ આજે ઘટ્યું છે. કાળઝાળ ગરમીથી હવે લોકો ત્રાહિમામ પોકારી ગયા છે. વરસાદના આગમનની દરેક લોકો રાહ જોઈ રહ્યા છે. ખાસ કરીને ખેડૂતો કાગની ડોળે વરસાદની રાહ જોઈ રહ્યા છે. હવામાન ખાતા મુજબ આ વર્ષે રાજ્યમાં સારો વરસાદ રહેશે તેવી પણ આગાહી કરવામાં આવી છે.